|  |  |  |  |  |  |
| --- | --- | --- | --- | --- | --- |
|  | | | |  |  |
| **ΠΡΑΚΤΙΚΗ AΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΠΑΝΕΠΙΣΤΗΜΙΟΥ ΠΑΤΡΩΝ**  **ΓΙΑ ΤΟ ΑΚΑΔΗΜΑΪΚΟ ΕΤΟΣ 2022-2023** | | | | | |
| **ΤΜΗΜΑ ΘΕΑΤΡΙΚΩΝ ΣΠΟΥΔΩΝ** | | | | | |
| **Επιστημονικά Υπεύθυνος:** | | | **ΚΩΝΣΤΑΝΤΙΝΑ ΖΗΡΟΠΟΥΛΟΥ** | | |
| **Email:** | cziropoulou@upatras.gr | | | |  |
|  | |  | | | **1η Φεβρουαρίου 2023** |

**ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΘΕΣΕΙΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2022-2023**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση τριτοβάθμιας εκπαίδευσης Πανεπιστημίου Πατρών για το ακαδημαϊκό έτος 2022-2023»*** με κωδικό MIS 5181130 στο Επιχειρησιακό Πρόγραμμα *«Ανάπτυξη Ανθρώπινου Δυναμικού, Εκπαίδευση και Δια Βίου Μάθηση 2014-2020*» το οποίο συγχρηματοδοτείται από το Ευρωπαϊκό Κοινωνικό Ταμείο (Ε.Κ.Τ.) και από εθνικούς πόρους. Στο πλαίσιο αυτού **10 τριτοετείς και τεταρτοετείς φοιτήτριες/ές** θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με το θέατρο και τον πολιτισμό σε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε **δύο συνεχόμενους μήνες**

στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | 1.4.2023 |
| **Ημερομηνία λήξης περιόδου Πρακτικής Άσκησης:** | 31.5.2023 |

Προβλέπεται μηνιαία αμοιβή 280€ (συμπεριλαμβανομένων των νόμιμων κρατήσεων και ασφαλιστικών εισφορών).

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α' και β' βαθμό συγγένειας*.***

Η προθεσμία υποβολής αιτήσεων συμμετοχής είναι από σήμερα: Τετάρτη, 1 Φεβρουαρίου **έως Τετάρτη 15 Φεβρουαρίου και ώρα 11:00 π.μ. (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος Θεατρικών Σπουδών αποτελείται από τους κάτωθι:

1. Κωνσταντίνα Ζηροπούλου, Επ. Καθηγήτρια, (Επιστημονικά Υπεύθυνος) (Πρόεδρος)
2. Ελένη Καράμπελα, Επ. Καθηγήτρια (Γραμματέας)
3. Αικατερίνη Κουνάκη, Επ. Καθηγήτρια (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **1.2.2023** | Δημοσιοποίηση προκήρυξης |
| **15.2.2023** | Λήξη προθεσμίας υποβολής αίτησης συμμετοχής |
| **24.2.2023** | Δημοσιοποίηση των επιλεχθέντων υποψηφίων φοιτητριών/ών |
| **1.4.2023** | Έναρξη Περιόδου Προγράμματος Πρακτικής Άσκησης |
| **31.5.2023** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος [theatrical-studies@upatras.gr](mailto:theatrical-studies@upatras.gr)

1. **Αίτηση Συμμετοχής Φοιτητή** στην Πρακτική Άσκηση (Αναζητήστε το έντυπο «ΑΙΤΗΣΗ\_ΤΕΥ\_Πρακτική\_2022\_2023.pdf» στην ιστοσελίδα του Τμήματος: [www.theaterst.upatras.gr](http://www.theaterst.upatras.gr)
2. **Πιστοποιητικό Αναλυτικής Βαθμολογίας**

**ΚΡΙΤΗΡΙΑ ΕΠΙΛΟΓΗΣ**

Η επιλογή των ασκουμένων θα βασιστεί: **κατά ποσοστό 60%** **στον μέσο όρο βαθμολογίας** και κατά ποσοστό 40% στον αριθμό των **επιτυχώς εξετασθέντων μαθημάτων.**

**ΕΝΣΤΑΣΕΙΣ**

Οι ενστάσεις υποβάλλονται μέσα σε διάστημα 5 εργάσιμων ημερών από την επομένη της ημερομηνίας ανάρτησης των προσωρινών αποτελεσμάτων (στον [ιστότοπο του Γραφείου Πρακτικής Άσκησης του Παν. Πατρών](https://praktiki.upatras.gr/news-blog/prokirikseis-panepistimiou-patrwn/) και στην ιστοσελίδα του Τμήματος[www.theaterst.upatras.gr](http://www.theaterst.upatras.gr), ηλεκτρονικά στη Γραμματεία του Τμήματος ([theatrical-studies@upatras.gr](mailto:theatrical-studies@upatras.gr)), λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής, η οποία έχει ορισθεί από το Τμήμα.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Κωνσταντίνα Ζηροπούλου  
Επιστημονικά Υπεύθυνος/η της Πρακτικής Άσκησης**του Τμήματος Θεατρικών Σπουδών

**Η παρούσα προκήρυξη θα αναρτηθεί:**

* στην ιστοσελίδα του Προγράμματος: <http://praktiki.upatras.gr/>

στην ιστοσελίδα του Τμήματος: [www.theaterst.upatras.gr](http://www.theaterst.upatras.gr)

και θα τοιχοκολληθεί στη Γραμματεία του Τμήματος